0002.xml
بنگلہ دیشی سپنر تیج الاسلام نے ون ڈے ڈیبیو میں ہیٹ ٹرک کرکے نئی تاریخ رقم کر دی
ڈھاکہ ۔ یکم دسمبر (اے پی پی) بنگلہ دیش کرکٹ ٹیم کے نوجوان سپنر تیج الاسلام نے ڈیبیو ون ڈے میں زمبابوے کے خلاف ہیٹ ٹرک کرکے نئی تاریخ رقم کر دی، وہ یہ اعزاز حاصل کرنے والے دنیا کے پہلے باؤلر بن گئے ہیں۔ پیر کو شیر بنگلہ نیشنل سٹیڈیم، میر پور میں کھیلے گئے سیریز کے پانچویں اور آخری ون ڈے میچ میں بنگلہ دیش کے لیفٹ آرم سپنر تیج الاسلام نے اپنے پہلے میچ میں زمبابوے کے خلاف تباہ کن باؤلنگ کی اور سات اوورز میں 11 رنز دے کر 4 کھلاڑیوں کو آؤٹ کیا جس میں شاندار ہیٹ ٹرک شامل تھی۔ اس طرح وہ ڈیبیو میں ہیٹ ٹرک کرنے والے دنیا کے پہلے باؤلر بن گئے ہیں۔ 22 سالہ سپنر نے تناشے پیانگارا، جان نیومبو اور ٹینڈائی چتارا کو آؤٹ کرکے ہیٹ ٹرک مکمل کی۔ ان کی شاندار باؤلنگ کی بدولت زمبابوے کی ٹیم محض 128 رنز پر ڈھیر ہوگئی۔
APP
01.12.14
0002p.xml
تیج نے کرکٹ تاریخ میں سنہری حروف سے نام درج کرالیا ون ڈے ڈیبیو پر ہیٹرک کرنیوالے دنیا کے پہلے پلےئر،سیریز میں بنکلہ دیش کا کلین سوائپ
ڈھاکہ (سپورٹس ڈیسک/اے ایف پی ) تیج الاسلام نے کر کٹ تاریخ میں سنہری حروف سے نام درج کرا لیا، بنگلہ دیشی اسپنر ون ڈے ڈیبیو پر ہیٹرک کرنے والے دنیا کے پہلے کھلاڑی بن گئے،بنگلہ دیش نے پانچویں مقابلے میں 5 وکٹ کی فتح سے کلین سوائپ مکمل کر لیا، میزبان سائیڈ نے 129 رنز کا ہدف پانچ پلیئرز کے نقصان پر حاصل کیا،محمود اللہ 51 رنز پر ناٹ آؤٹ رہے۔تفصیلات کے مطابق بنگلہ دیشی تیج الاسلام نے اولین ون ڈے میں ہیٹرک کا کارنامہ سرانجام دینے والےدنیا کے پہلے کرکٹر کا اعزاز حاصل کر لیا،انہوں نے یہ کارنامہ زمبابوے کے خلاف پانچویں میچ میں انجام دیاجس میں مجموعی طور پر ان کے ہاتھ 4 وکٹیں لگیں۔تیج نے 27 ویں اوور کے آغاز پر سولومون مائر کوایل بی ڈبلیو کیا مگر ہیٹرک کا سلسلہ اوور کےآخری گیند تناشے پانیا نگرا کے آؤٹ ہونے سے شروع ہوا۔اپنے اگلے اوور پر پہلی گیند پر انھوں نے جان نیمبو کو ایل بی ڈبلیو کیا اگلی بال پر ٹینڈائی چٹارا کو بھی پویلین کی رال دکھادی۔ سپنر نے 7 اوور میں صرف 11 رنز دے کر 4 وکٹیں لیں ۔ تیج الاسلام ون ڈے ہیٹرک کرنے والے بنگلہ دیش کے چوتھے بالر ہیں،ان سع قبل شہادت حسین، عبدالرزاق،روبیل حسین یہ کارنامہ انجام دع چکے ۔تیج کی تباہ کن باؤلنگ کی وجہ سے زمبابوین ٹیم 30 اوورز میں 128 رنز پر ڈھیر ہو گئی ،ہملٹن مساکیڈزا(52) اور ووسی سبانڈا (37) کے سوا کسی کو ڈبل فیگر میں پہنچنا نصیب ہی نہیں ہوا۔ شکیبالحسن نے 3 اور جوبیر حسین نے 2 وکٹین لے کر تیج کا بھر پور ساتھ دیا ۔جواب میں میزبان سائیڈ نے 24.3 اوورز میں5 وکٹ پر ہدف حاصل کر لیا۔محموداللہ 51 رنز پر ناقابل شکست رہے جبکہ دوسرے ٹاپ سکورر 20 رنز کے ساتھ سومیا سرکار تھے۔ٹنڈائی چتارا نے 3 جبکہ پانیا نگرا نے2 وکٹیں لیں ۔یاد رہے کہ اس سے قبل بنگال تائیگرز نے زمبابوے کو ٹیسٹ سیریز میں بھی3-0 سے وائٹ واش کیا تھا،اس ٹور میں افریقی ٹیم کے ہاتھ ایک بھی فتح نہیں لگ پائی۔
express
02.12.14